**การป้องกันแก้ไขปัญหาไฟป่าและปัญหาหมอกควันในพื้นที่ภาคเหนือ**

 ต่อจากนี้ไป ขอเชิญรับฟังไทยคู่ฟ้า ครับ

รัฐบาลห่วงใยพี่น้องประชาชนในพื้นที่ภาคเหนือที่จะประสบปัญหาไฟป่าและปัญหาหมอกควันระหว่างเดือน ม.ค.-เม.ย. ซึ่งอาจส่งผลกระทบต่อระบบทางเดินหายใจ มีผลต่อผู้ป่วยโรคตาแดง โรคหัวใจและหลอดเลือด และโรคผิวหนังอักเสบ โดยได้กำหนดให้แต่ละจังหวัดใช้กลไกประชารัฐในการแก้ไขปัญหา โดยให้ผู้ว่าราชการจังหวัดและนายอำเภอ บูรณาการความร่วมมือกับทุกหน่วยงานที่เกี่ยวข้อง แบ่งหน้าที่และพื้นที่รับผิดชอบ ครอบคลุมพื้นที่เกษตรกรรม พื้นที่ป่าอนุรักษ์และป่าสงวนแห่งชาติ และพื้นที่ริมทางหลวง เฝ้าระวัง ระดมกำลังคน จัดหาอุปกรณ์ ระงับการเผาป่าหรือวัสดุการเกษตรโดยใช้วิธีการแปรรูปแทน จัดทำมาตรการบรรเทาผลกระทบ และสร้างจิตสำนึกร่วมกันในการป้องกันปัญหา ทั้งนี้ สาเหตุของปัญหาส่วนหนึ่งเกิดจากฝีมือมนุษย์ รัฐบาลจึงขอความร่วมมือประชาชนในพื้นที่ปฏิบัติตามกฎหมายและคำแนะนำของเจ้าหน้าที่โดยเคร่งครัด เพื่อป้องกันปัญหาเข้าสู่ขั้นวิกฤต

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี